As dood lewe word (Sagteband)
Soms tref die dood van ’n geliefde ons heeltemal on­verwags.
As dood lewe word is die ware verhaal van ’n gesin se pyn, hartseer en vrede ná die afsterwe van hulle geliefde Ouboet, soos geskryf vanuit die oog­punt van die ma, bekende skrywer Helene de Kock. Dit is die verhaal wat die ongenaakbare waarheid vertel van die finale afskeid, die harde werklikheid en die aanvaarding wanneer ’n geliefde sterf.
Stap die pad saam met Helene in die tydperk net voor en ná haar seun se dood, en hoe die gesin mekaar ondersteun het en deur ander ondersteun is. En dan bo alles: hoe hulle aanvaar het dat ’n al­magtige God dit so beskik het en dat hulle sy belof­tes kan vertrou.
As dood lewe word bied bemoediging vir elkeen wat ’n geliefde aan die dood moes afstaan.
Dr. Helene de Kock is getroud met dr. Jos de Kock. Hulle het drie kinders, Jaco, Herman en Sylvia. Jaco is in 2004 oorlede, maar hulle het die troos om te weet dat hy by God woon. Helene is ’n bekende skrywer en haar skryfwerk dek ’n wye spektrum genres. Sy skryf al langer as 40 jaar en 49 van haar boeke is gepubliseer. Sy het ’n Meestersgraad in Afrikaans en Nederlands en ’n PhD in Skryfkuns. Besoek www.helenedekock.com.
’n Verhaal van dood –
maar verál van Lewe
Die jong man trek sy baadjie aan en druk sy das reg. ’n Deftige
liggeel das by die wit hemp en donker pak. Sy dagboek is vol
afsprake op hierdie Woensdag 23 Junie 2004. Die twee jong
hondjies spring uitgelate teen hom op toe hy by die deur uit-
kom. Hy glimlag vir sy vrou, groet haar. Sy is vir hom pragtig
met haar blou oë en ligte vel.
“Jy is vir my baie mooi,” sê hy.
Sy glimlag en tel die kleinste hondjie op, druk die syige swart
pels teen haar wang vas. Hy het die diertjie ’n paar dae gelede
vir haar gekoop omdat hy jammerhartig is. Die hondjie se ma is
doodgery, het die man wat diertjies by die vlooimark verkoop,
Die jong man glimlag en verkyk hom aan sy vrou. Die hond-
jie volg haar uit die staanspoor soos ’n woelige klein skadu.
Engeltjie, noem sy die brakkie.
“Mooi bly,” groet hy. “Ek bel jou nou-nou.”
“Ek sal jou eerste bel,” lag sy.
Dis ’n ou en speelse afspraak tussen hulle.
You're reviewing: As dood lewe word (Sagteband)